પાર્થ શાસ્ત્રી, અમદાવાદઃ ગુજરાતમાં ચકચાર મચાવનાર બિટકોઈન તોડપાણી કાંડના બીજા તબક્કાની તપાસ કરી રહેલા રાજ્ય CID એકમે બિટકોઈન ઇન્વેસ્ટમેન્ટ કંપની બિટકનેક્ટની છેતરામણી સ્કીમનો પણ પર્દાફાશ કર્યો છે. કરોડો રુપિયાના બિટકોઈન તોડપાણી કાંડમાં તપાસ દરમિયાન એજન્સીને સબૂતો મળ્યા છે કે કઈ રીતે ગ્રાહકોને લલચામણી ઓફર્સ આપીને બિટકોઇનમાં કરોડો રુપિયાનું રોકાણ કરાવાયું હતું. હવે તપાસ એજન્સીઓ તેના આધારે કંપની સાથે જોડાયેલ વિવિધ ડિજિટલ વોલેટ એકાઉન્ટ અને બેંક એકાઉન્ટની તપાસ કરી રહી છે.